**APLICAREA VIZEI ANUALE ÎN CONTEXTUL ÎNCETĂRII**  
**STĂRII DE ALERTĂ**

 Agenția pentru Protecția Mediului Bacău informează publicul interesat cu privire la valabilitatea actelor de reglementare din punct de vedere al protecției mediului, având în vedere încetarea stării de alertă și luând în considerare actul normativ care stipulează valabilitatea acestora.

Astfel, conform art.4, alin.(5) din [Legea nr. 55/2020](https://legislatie.just.ro/Public/DetaliiDocument/225620" \l "id_artA102_ttl" \t "_blank) privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare, **”documentele eliberate sunt valabile pe toată perioada stării de alertă și pentru o perioadă de 90 de zile de la încetarea acestei stări”**.

Informăm agenții economici că toate solicitările de aplicare a vizei anuale, indiferent de momentul în care acestea sunt depuse, vor fi soluționate conform prevederilor [Ordinului nr. 1150/2020](https://legislatie.just.ro/Public/DetaliiDocument/226702" \t "_blank) privind procedura de aplicare a vizei anuale a autorizației de mediu și autorizației integrate de mediu care precizează termenul în care titularul activității solicită aplicarea vizei anuale, și anume **”de maximum 90 de zile și de minimum 60 de zile înainte de ziua și luna corespunzătoare zilei și lunii în care a fost emisă autorizația pe care acesta o deține"**.

Decizia de aplicare a vizei anuale va fi valabilă de la data emiterii acesteia până la ziua și luna corespunzătoare zilei și lunii în care a fost emisă autorizația de mediu/autorizația integrată de mediu din anul următor.

În cazul în care autorizaţia pe care acesta o deţine a fost revizuită, termenul de 60 de zile se va calcula în funcţie de ziua şi luna în care a fost emisă autorizaţia iniţială.

Agenţia pentru Protecţia Mediului Bacău reamintește persoanelor juridice şi persoanelor fizice autorizate care desfăşoară activităţi în baza autorizaţiilor de mediu/autorizaţiilor integrate de mediu, despre Ordinului MMAP nr. 1150 din 11.06.2020 privind Procedura de aplicare a vizei anuale a autorizaţiei de mediu şi autorizaţiei integrate de mediu. Conform ordinului, **obţinerea vizei anuale este obligatorie** atât pentru autorizaţiile de mediu şi pentru autorizaţiile integrate de mediu emise înainte de intrarea în vigoare a prezentului ordin, cât şi pentru cele emise după intrarea acestuia în vigoare.Titularii, au obligaţia de a solicita la APM Bacău viza anuală în baza unei documentaţii care va conţine:

•        cerere conform modelului prevăzut în anexa nr. 1 la prezenta procedură;

•        raportul anual de mediu şi/sau raportările menţionate în actele de reglementare, după caz.

         Pentru evitarea dublării raportărilor, titularul va menţiona în cerere numărul de înregistrare şi data la care a depus la APM Bacău rapoartele solicitate prin autorizaţia/autorizaţia integrată de mediu. În cazul raportărilor efectuate în sistem electronic, titularul va menţiona data la care a încărcat datele în sistem;

•        declaraţia pe propria răspundere că desfăşoară activitatea în aceleaşi condiţii pentru care a fost emisă autorizaţia/autorizaţia integrată de mediu şi că nu au intervenit modificări de fond care să afecteze condiţiile stabilite prin autorizaţie, conform modelului prevăzut în anexa nr. 2 la prezenta procedură;

•        dovada achitării tarifului: 100 lei pentru autorizaţiile de mediu/ 300 de lei pentru autorizaţiile integrate de mediu

Efectuarea plăților reprezentând dovada achitării tarifului pentru obținerea vizelor autorizațiilor de mediu/autorizațiilor integrate de mediu din cadrul județului BACĂU, se vor efectua numai prin intermediul oficiilor poștale sau a băncilor/ trezoreriilor, cu următoarele date:

 AGENTIA  PENTRU  PROTECȚIA MEDIULUI  BACĂU

COD FISCAL 4278256

CONT  RO88TREZ0615032XXX000376 TREZORERIA BACĂU

**ANUNT IMPORTANT**

APM Bacău anunta publicul interesat ca a fost publicata **Procedura de aplicare a vizei anuale a autorizatiei de mediu si a autorizatiei integrate de mediu** prin [Ordinul nr. 1150/ 27.05.2020](http://apmvn.anpm.ro/documents/2292240/47323600/Ordin+MMAP+nr.+1150++-+27+mai+2020+%281%29.docx/da068651-92c8-4d7f-8501-d84be7ad334f) cu anexele aferente